stanford-oval/wikipedia huggingface dataset:
עגלה
היסטוריה

פרק זה לוקה בחסר. אנא תרמו לוויקיפדיה ו.
עגלות הוזכרו עוד בספרות של העת העתיקה; הספר ההודי ריג ודה קובע כי האיש והאישה שווים כשני גלגלי העגלה. העגלות הראשונות שימשו לנשיאת תבואה חקלאית, במשקל של כמה עשרות קילוגרמים, ונסחבו בידי האדם עצמו. עם הזמן, בעלי חיים, כדוגמת סוסים, חמורים ואפילו כלבים שימשו כנושאי עגלות.
המילה עגלה במשמעותה העדכנית מופיעה במקרא כשיוסף שולח לאביו יעקב עגלות להביאו עם משפחתו למצרים, ועגלה המובילה את ארון הברית בחזרה מעיר הפלשתים עזה לשבט יהודה. במילה עגלה יש את השורש עג"ל, מילה שבאכדית עתיקה ובשפות השמיות העתיקות פירושה עיגול או גלגל, ודומה לה עקל, עקלקל, ומעגל המקראיים (ייתכן שהאות קו"ף נהגתה כהגיית הגימ"ל כיום). מילים בעלי שורש דומה היו קיימות בשפות הפיניקיות, בארמית, ונשתמרו גם בשפה הערבית (عقال עקאל). כך גם בגרמנית קדומה ובשפה הקדם הודו-אירופאית, וועיל, ווגיל, או וועגיל, שהתגלגלו למילה wheel (הנכתבת ווהיל) וכן ובמילה wagon שבמקורה נהגתה ווגין בכל צורות המילה השתמר צליל גלגל המים הקדום.
סוגי עגלות

כרכרה דו מושבית – עגלה שנמשכת על ידי אדם או בהמה, שימשה, בין השאר, להסעת נוסעים רמי-דרג.
עגלת נשיאה או עגלת משא – מיועדת לנשיאת חפצים כבדים או כמות רבה של חפצים. משמשת בדרך כלל לנשיאה של תבואה, כדוגמת קש ומצרכי מזון.
עגלת תינוק – עגלה בעלת שלושה או ארבעה גלגלים המיועדת לסחיבת תינוק או שניים ('עגלה לתאומים').
עגלת קניות – עגלה המסופקת לצרכנים בחנויות, לרוב במרכולים, על ידי הנהלת החנות על מנת שיוכלו להעמיס עליה מצרכים ולהובילם.
מריצה – עגלה בעלת גלגל אחד המונעת על ידי אדם ומשמשת לנשיאת משאות למרחקים קצרים.
פלטפורמה (עגלה שטוחה) – מכילה רק משטח נשיאה, גלגלים וריתמות. אין עליה מושבים, מעקות או כל דבר אחר.
הערות שוליים

↑  וראו הגיית העברית
↑  "wheel". Online Etymology Dictionary.
↑  צליל גלגל מים עשוי עץ (יוטיוב)
| --- | --- |
בקרת זהויות :  NLI: 987007548865105171  GND: 4133862-5  LCCN: sh85144807  NDL: 00577176
עוקצניים

| עוקצניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: עוקצנוניים
תת־סדרה:: Cottoidei
משפחה:: עוקצניים
שם מדעי
 Gasterosteidae ‏בונפרטה, 1832

Apeltes quadracus
עוקצניים (שם מדעי: Gasterosteidae) היא משפחת דגים מסדרת העוקצנוניים החיים ממים מתוקים ועד למי האוקיינוס באירופה, אסיה ואמריקה הצפונית. רוב המינים חיים בים.
המין הגדול ביותר במשפחה הוא Spinachia spinachia שאורכו מגיע עד 22 ס"מ ואחריו המין עוקצן תלת-קוצי (Gasterosteus aculeatus) שאורכו מגיע עד 8 ס"מ אך נפוץ יותר באורך 3–4 ס"מ. שאר המינים קטנים מהם. העוקצניים הם בעלי עוקצים בולטים בכל גופם למעט סנפירי הזנב והזנב עצמו ומכך נגזרת שמם, העוקצניים הם בעלי ראש גדול עם עיניים גדולות, שפתיים רחבות הפונות קדימה וסנפירי חזה קטנים.
הם טריטוריאליים מאוד ותוקפים את כל מי שמסיג את גבולם. הזכרים בונים קן לנקבות בין עשבי המים ובתוכו הנקבות מטילות ביצים ומותירות את הזכר לטפל בביצים עד לבקיעתן. הם טורפים יצורים קטנים לרבות חרקים, סרטנונים ודגים צעירים.
חלק מדגים אלה הם דגי נוי מבוקשים.
סוגים

סוג ומין יחיד Apeltes quadracus
סוג ומין יחיד Culaea inconstans
Gasterosteus – בו 6 מינים
Pungitius – בו 9 מינים
סוג ומין יחיד Spinachia spinachia
עוקצנוניים

| עוקצנוניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: עוקצנוניים
שם מדעי
 Gasterosteiformes ‏גיל, 1872

עוקצנוניים (שם מדעי: Gasterosteiformes) הם סדרת דגים ממחלקת מקריני סנפיר בעלי עוקצים על סנפיריהם וגופם ומכאן שמם.
דגים אלה בעלי עצמות סחוסיות מעט וסנפיריהם בעלי קוצים ועוקצים. רבים מדגים אלה שטוחים בצורתם. הם חיים במים רדודים, מתוקים או מלוחים ומסתתרים בין הצמחים או הסלעים. חלק מדגים אלה מזכירים בצורתם סוסוני ים ובייחוד האבובוניים (Syngnathinae), והם אכן קרובים רחוקים שלהם ובעבר היו חלק מסדרת האבובונאים. הם קרובים גם לסדרות עקרבנונאים ודקראים וכולם שייכים לעל-סדרת Acanthopterygii.
דגים אלה קטנים ביותר באורך 4-22 ס"מ. בשל גודלם הקטן הם מסתתרים תמיד מסכנות, בין עלי עשבים או סלעים, וחלקם מוסווים היטב.
מיון הסדרה

סדרה עוקצנוניים (Gasterosteiformes)
משפחה Aulorhynchidae - בה סוג ומין יחיד Aulorhynchus flavidus
משפחה עוקצניים (Gasterosteidae) - בה 5 סוגים
משפחה Hypoptychidae - בה 2 סוגים
משפחה Indostomidae - בה סוג אחד
משפחה פֵּגָסוּסִיִּים (Pegasidae) - בה 2 סוגים
עונת 2000/2001 ביורוליג

עונת 2000/2001 ביורוליג הייתה חלק של העונה ה-44 של תחרות אירופית לקבוצות כדורסל, והתחרות הראשונה בשם "היורוליג" המוכר כיום ובנוסף הראשונה שאורגנה על ידי חברת יורוליג בסקטבול.
המשחק הראשון התקיים ב-16 באוקטובר 2000 ותחרות הסתיימה ב-10 במאי 2001. בתחרות השתתפו 24 קבוצות.
העונה הסתיימה בניצחון של קינדר בולוניה, זה היה התואר האירופי השני בתולדות המועדון.
דיאן טומשביץ' (סרביה) מבודוצ'נוסט פודגוריצה נבחר לכדורסלן המצטיין של העונה.
מאנו ג'ינובילי (ארגנטינה) מקינדר בולוניה נבחר לכדורסלן המצטיין של שלב הגמר.
פיצול בכדורסל אירופאי

פיב"א אירופה החלה לארגן תחרות כדורסל כלל אירופאית לקבוצות בשנת 1958.
בשנת 2000 הוקמה חברה חדשה בשם יורוליג בסקטבול שהחלה לארגן תחרות קבוצות אירופאיות בכדורסל. התברר שפיב"א לא רשמה זכויות על השם "יורוליג" ולכן החברה החדשה החלה לארגן תחרות תחת שם זה. הדבר הביא לכך שבעונת 2000/2001 התקיימו שתי תחרויות לקבוצות הבכירות בכדורסל - סופרוליג שאורגנה על ידי פיב"א ו"יורוליג" שנוהלה על ידי החברה החדשה. הקבוצות הבכירות התפצלו בין התחרויות.
בעונת 2001/2002 פיב"א וחברת יורוליג בסקטבול הגיעו להסכמה והפיצול בוטל.
מתכונת התחרות

בתחילת התחרות התקיימו המשחקים בבתים המוקדמים. לאחר מכך, 16 קבוצות עלו לשמינית הגמר ורביעית הגמר בהם נערכו משחקים עד ל-2 ניצחונות בשמינית הגמר ועד-3 ניצחנות ברבע הגמר. גם משחקי חצי הגמר התקיימו עד 3 ניצחונות.
משחקי הגמר נערכו ב-17 באפריל - 10 במאי, כאשר המשחק הראשון נערך בבולוניה.
שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר | משחק הגמר | משחק הגמר |
 
|   | 1 |  איטליה קינדר בולוניה | 80 | 81 |   |   |   |   |  |  |  |  |  |  |  |  |  |  |  |  |  |  |  |  |  |
|  | 8 |  סלובניה אויון אולימפיה | 79 | 79 |  |  |  |   |  |  |  |  |  |  |  |  |  |  |  |  |  |  |  |  |  |
|  | 8 |  סלובניה אויון אולימפיה | 79 | 79 |  |  |  |   |   |   |  איטליה קינדר בולוניה | 103 | 92 | 74 |   |   |   |  |  |  |  |  |  |  |  |
|  |  |  |  |  |  |  |  |   |   |   |  איטליה קינדר בולוניה | 103 | 92 | 74 |   |   |   |  |  |  |  |  |  |  |  |
|  |  |  |  |  |  |  |  |   |   |   |  איטליה פאף וינינגטון בולוניה | 76 | 84 | 70 |   |   |   |  |  |  |  |  |  |  |  |
|  | 4 |  איטליה פאף וינינגטון בולוניה | 74 | 57 | 88 |   |   |   |   |   |  איטליה פאף וינינגטון בולוניה | 76 | 84 | 70 |   |   |   |  |  |  |  |  |  |  |  |
|  | 4 |  איטליה פאף וינינגטון בולוניה | 74 | 57 | 88 |   |   |   |  |  |  |  |  |  |  |  |   |  |  |  |  |  |  |  |  |
|   | 5 |  ספרד ריאל מדריד | 68 | 88 | 70 |   |   |   |  |  |  |  |  |  |  |  |   |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   |   |  איטליה קינדר בולוניה | 65 | 94 | 80 | 79 | 82 |
|  |  |   |   |   |   |   |   |   |   |   |   |   |   |   |   |   |   |   |   |  ספרד טאו קרמיקה | 78 | 73 | 60 | 96 | 74 |
|   | 3 |  ספרדטאו קרמיקה | 78 | 98 |   |   |   |   |  |  |  |  |  |  |  |  |   |  |  |  |  |  |  |  |  |
|  | 6 |  יוון אולימפיאקוס | 72 | 76 |   |   |   |   |  |  |  |  |  |  |  |  |   |  |  |  |  |  |  |  |  |
|  | 6 |  יוון אולימפיאקוס | 72 | 76 |   |   |   |   |  |   |  ספרדטאו קרמיקה | 90 | 70 | 76 |   |   |   |  |  |  |  |  |  |  |  |
|  |  |  |  |  |  |  |  |   |  |   |  ספרדטאו קרמיקה | 90 | 70 | 76 |   |   |   |  |  |  |  |  |  |  |  |
|  |  |  |  |  |  |  |  |   |   |   |  יוון א.א.ק. | 65 | 67 | 62 |   |   |   |  |  |  |  |  |  |  |  |
|  | 2 |  יווןא.א.ק. | 97 | 74 | 71 |   |   |   |   |   |  יוון א.א.ק. | 65 | 67 | 62 |   |   |   |  |  |  |  |  |  |  |  |
|  | 2 |  יווןא.א.ק. | 97 | 74 | 71 |   |   |   |  |  |  |  |  |  |  |  |  |  |  |  |  |  |  |  |  |
|   | 7 |  איטליה בנטון טרוויזו | 89 | 90 | 56 |   |   |   |  |  |  |  |  |  |  |  |  |  |  |  |  |  |  |  |  |
ישראל בתחרות

הפועל ירושלים הייתה נציגת ישראל בתחרות. היא שיחקה בבית ג' וסיימה אותו במקום החמישי. בעקבות כך, הקבוצה לא התקדמה לשלבים המתקדמים.
עונת 2000/2001 בלה ליגה

| --- | --- |
 תקופת התחרות:  9 בספטמבר 2000 – 17 ביוני 2001 (282 ימים)
 מספר משתתפות:  20
 הזוכה:  ריאל מדריד
 מספר משחקים:  380
 מספר שערים:  1095 (2.88 בממוצע למשחק)
 מלך השערים:  ספרד ראול גונזלס   (24 שערים)
 → 1999/20002001/2002 ←
 
עונת 2000/2001 הייתה העונה ה-70 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 2000 והסתיימה ב-17 ביוני 2001.
הליגה כללה 20 קבוצות. שלוש הקבוצות האחרונות ירדו לליגת משנה בסוף העונה.
על ניצחון במשחק ליגה מוענקות שלוש נקודות.
מליגת המשנה עלו לאס פאלמס, אוססונה וויאריאל.
ריאל מדריד זכתה בתואר וזאת בפעם ה-28 בתולדות המועדון. היא זכתה בהסופר קאפ הספרדי תוך ניצחון על  ריאל סרגוסה בסיכום מפגש כפול - 0:3, 1:1.
נומנסיה ראסינג סנטנדר וריאל אוביידו ירדו לליגת משנה בסוף העונה.
כדורגלנים מצטיינים

"פרס פיצ'צ'י" למלך השערים של העונה:  ראול גונזלס (ספרד ספרד), ריאל מדריד, שכבש 24 שערים. זאת בפעם השנייה בקריירה.
"פרס זאמורה" לשוער הטוב ביותר:  סנטיאגו קניסארס (ספרד ספרד), ולנסיה, שספג 34 שערים ב-37 משחקים.
פרס דון בלון הוענק על ידי העיתון דון בלון:
הספרדי המצטיין: ראול גונזלס (ספרד ספרד)
הזר המצטיין: לואיש פיגו (פורטוגל פורטוגל)
מאמן העונה:  חוסה מנואל אסנאל (ספרד ספרד)
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ריאל מדריד (אלופה) | 38 | 24 | 8 | 6 | 81 | 40 | 41 | 80 | העפלה לליגת האלופות |
| 2 | דפורטיבו לה קורוניה | 38 | 22 | 7 | 9 | 73 | 44 | 29 | 73 | העפלה לליגת האלופות |
| 3 | מיורקה | 38 | 20 | 11 | 7 | 61 | 43 | 18 | 71 | העפלה לליגת האלופות |
| 4 | ברצלונה | 38 | 17 | 12 | 9 | 80 | 57 | 23 | 63 | העפלה לליגת האלופות |
| 5 | ולנסיה | 38 | 18 | 9 | 11 | 55 | 34 | 21 | 63 | העפלה לגביע אופ"א |
| 6 | סלטה ויגו | 38 | 16 | 11 | 11 | 51 | 49 | 2 | 59 | העפלה לגביע אופ"א |
| 7 | ויאריאל | 38 | 16 | 9 | 13 | 58 | 52 | 6 | 57 |  |
| 8 | מאלגה | 38 | 16 | 8 | 14 | 60 | 61 | 1- | 56 |  |
| 9 | אספניול | 38 | 14 | 8 | 16 | 46 | 44 | 2 | 50 |  |
| 10 | דפורטיבו אלאבס | 38 | 14 | 7 | 17 | 58 | 59 | 1- | 49 |  |
| 11 | לאס פאלמס | 38 | 13 | 7 | 18 | 42 | 62 | 20- | 46 |  |
| 12 | אתלטיק בילבאו | 38 | 11 | 10 | 17 | 44 | 60 | 16- | 43 |  |
| 13 | ריאל סוסיאדד | 38 | 11 | 10 | 17 | 52 | 68 | 16- | 43 |  |
| 14 | ראיו ואיקאנו | 38 | 10 | 13 | 15 | 56 | 68 | 12- | 43 |  |
| 15 | אוססונה | 38 | 10 | 12 | 16 | 43 | 54 | 11- | 42 |  |
| 16 | ריאל ואיאדוליד | 38 | 9 | 15 | 14 | 42 | 50 | 8- | 42 |  |
| 17 | ריאל סרגוסה | 38 | 9 | 15 | 14 | 54 | 57 | 3- | 42 | העפלה לגביע אופ"א   זכייה בגביע המלך הספרדי |
| 18 | ריאל אוביידו | 38 | 11 | 8 | 19 | 51 | 67 | 16- | 41 | ירדה ליגה |
| 19 | ראסינג סנטנדר | 38 | 10 | 9 | 19 | 48 | 62 | 14- | 39 | ירדה ליגה |
| 20 | נומנסיה | 38 | 10 | 9 | 19 | 40 | 64 | 24- | 39 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ספרד ראול | ריאל מדריד | 24 |
| 2 | ברזיל ריבאלדו | ברצלונה | 23 |
| 3 | ספרד חאבי מורנו | דפורטיבו אלאבס | 22 |
| 4 | ספרד דייגו טריסטן | דפורטיבו לה קורוניה | 19 |
| 5 | הולנד פטריק קלויברט | ברצלונה | 17 |
סטטיסטיקה > מלכי הבישולים

| # | שחקן | קבוצה | בישולים |
| --- | --- | --- | --- |
| 1 | פורטוגל לואיש פיגו | ריאל מדריד | 17 |
| 2 | ספרד חואנלה | סרגוסה | 11 |
| 3 | ספרד פפ גוארדיולה | ברצלונה | 10 |
| 4 | ארגנטינה אריאל איבגזה | מיורקה | 9 |
| 5 | ברזיל ריבאלדו | ברצלונה | 8 |
| 5 | ספרד ויקטור | ויאריאל | 8 |
נבחרת ישראל בהתעמלות אמנותית

נבחרת ישראל בהתעמלות אמנותית היא נבחרת לאומית המייצגת את מדינת ישראל בתחרויות בינלאומיות בהתעמלות אמנותית ברחבי העולם.
נבחרת ישראל היא זוכת מדליית הכסף במשחקים האולימפיים (פריז 2024), אלופת העולם בקרב-רב קבוצתי (ולנסיה 2023), אלופת גביע העולם בקרב רב (יוון 2023), סגנית אלופת העולם (סופיה 2022) ופעמיים אלופת אירופה (קייב 2020 ותל אביב 2022) בתחרות קרב-רב, סגנית אלופת אירופה בתרגיל כדורים (קייב 2020), זכייה במדליית כסף במקצה המדיני (קייב 2020), 3 פעמים מקום שישי במשחקים האולימפיים (בייג'ינג 2008, ריו דה ז'ניירו 2016, טוקיו 2020), סגנית אלופת העולם בתרגיל אלות (איזמיר 2014), זכייה במדליית ארד באליפות העולם בתרגיל חישוקים וסרטים (מונפלייה 2011), אלופת אירופה בתרגיל אלות וחישוקים (חולון 2016), זכייה במדליית כסף באליפות אירופה בתרגיל סרטים וזכייה במדליית ארד באליפות אירופה בתחרות קרב-רב (חולון 2016), זכייה במדליית ארד באליפות אירופה בתחרות קרב-רב (באקו 2014) וזכייה במדליית כסף במשחקים האירופיים בתחרות קרב-רב (באקו 2015).
היסטוריה > מאמנות

משנת 2017, מאמנות נבחרת ישראל בהתעמלות אמנותית היו: אירה ויגדורצ'יק (קדנציה שנייה שלה כמאמנת ראשית), בתה רחלי פייגה-ויגדורצ'יק ונועה קדוש. יחד עם המוזיקאי חן מצגר אדר.
החל משנת 2022 צוות המאמנות הן  איילת זוסמן (מאמנת ראשית), נטשה סטיפנובה, ולינוי אשרם, ובנוסף גם את השופטת בתחרות גביע עולם – אלה סמופלוב, מנהלת המשלחת – נטשה אסמולוב, והמעסה – רוני שחורי.
היסטוריה > 1997

באליפות אירופה שנערכה בפטרס, שביוון במאי 1997, סיימה נבחרת ישראל במקום התשיעי בתחרות קרב-רב ובמקום השישי בתרגיל 5 כדורים.
היסטוריה > 1999

באליפות אירופה שנערכה בבודפשט, שבהונגריה במאי 1999, סיימה נבחרת ישראל במקום ה-21 מתוך 24 נבחרות.
היסטוריה > 2005

באליפות העולם, שנערכה בבאקו אזרבייג'ן בשנת 2005, סיימה נבחרת ישראל בתחרות קרב-רב במקום תשיעי בתוצאה של 127.775 נק': חבל – 34.750 נק' (14), כדור – 37.175 נק' (9), אלות – 38.750 נק' (9) וסרט – 38.325 נק' (8).
היסטוריה > 2006

באליפות אירופה, שנערכה במוסקבה בספטמבר 2006, סיימה הנבחרת במקום שמיני בתחרות קרב רב בתוצאה של 28.450 נק', במקום חמישי בתרגיל חישוקים ואלות בתוצאה של 15.025 נק' ושביעי בתרגיל הסרטים בתוצאה של 13.925 נק'.
היסטוריה > 2007

באליפות אירופה, שנערכה בבאקו אזרבייג'ן ביוני 2007, סיימה נבחרת ישראל במקום חמישי בתחרות קרב רב בתוצאה של 127.400 נק' (חבל – 31.575 נק', חישוק – 32.475 נק', אלות – 31.925 נק' וסרט – 31.425 נק'). באליפות העולם, שנערכה בפטרס שביוון בספטמבר אותה שנה, סיימה הנבחרת במקום השישי בקרב רב, הישג שהקנה לה את זכות ההשתתפות באולימפיאדת בייג'ינג (2008). הנבחרת סיימה גם במקום חמישי בגמר תרגיל החבלים ובמקום שביעי בתרגיל משולב של חישוקים ואלות.
היסטוריה > 2008

באליפות אירופה, שנערכה בטורינו שבאיטליה ביוני 2008, דורגה הנבחרת במקום חמישי בקרב רב בתוצאה של 33.225 נק', במקום חמישי גם בתרגיל החבלים בתוצאה של 16.650 נק' ומקום שישי בחישוקים ואלות בתוצאה של 16.850 נק'.
היסטוריה > 2008 > מקום שישי באולימפיאדת בייג'ינג

באולימפיאדת בייג'ינג סיימה נבחרת ישראל, שכללה את קטיה פיסצקי, רחלי ויגדורצ'יק, ורוניקה ויטנברג, מריה סבנקוב ואלונה דבורניצ'נקו, במקום השישי בתחרות הקרב-רב.
היסטוריה > 2009

באליפות אירופה, שנערכה בבאקו במאי 2009, סיימה נבחרת ישראל במקום חמישי בתחרות הקרב רב בתוצאה של 206.050 נק' (חבל – 51.525 נק', חישוק – 51.400 נק', כדור – 52.900 נק', וסרט – 50.225 נק').
באליפות העולם, שנערכה במיה שביפן בספטמבר 2009, סיימה נבחרת ישראל במקום החמישי בקרב-רב. בגמר תרגיל החישוקים דורגה חמישית, ובתרגיל המשולב של סרטים וחבלים במקום שמיני. באליפות זו, כללה הנבחרת ארבע מתעמלות מהנבחרת האולימפית, כאשר את קטיה פיסצקי החליפה פולינה זקלוז'ני.
היסטוריה > 2010

באליפות אירופה, שנערכה בברמן שבגרמניה באפריל 2010, סיימה הנבחרת במקום שביעי בתחרות הקרב רב בתוצאה של 50.650 נק', ובמקום חמישי בתרגיל החישוקים בתוצאה של 26.200 נק'. בתרגיל המשולב (3 סרטים ו-2 חבלים) לא הצליחה הנבחרת לעלות לגמר, לאחר שסיימה במקום תשיעי בתוצאה של 24.700 נק'.
באליפות העולם, שנערכה במוסקבה בספטמבר 2010, זכתה ישראל בהישג שיא בקרב רב כאשר דורגה במקום רביעי. כמו כן זכתה במקום רביעי בשני הגמרים למכשירים בודדים, גם כן הישגי שיא באותו זמן. הנבחרת כללה את מרינה שולץ, אליאורה זולקובסקי, פולינה זקלוז'ני, מורן בוזובסקי, נועה פלצ'י וויקטוריה קושל.
היסטוריה > 2011

באליפות אירופה, שנערכה במינסק בלארוס במאי 2011, סיימה נבחרת ישראל במקום חמישי בתחרות קרב רב בתוצאה של 210.975 נק' (חישוק – 53.350 נק', כדור – 51.850 נק', אלות – 53.225 נק' וסרט – 52.550 נק').
היסטוריה > 2011 > מדליית ארד באליפות העולם

באליפות העולם, שנערכה במונפלייה בצרפת בספטמבר 2011, זכתה הנבחרת (באותו הרכב) בהישג השיא שלה, כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. במדליית הזהב זכתה נבחרת בולגריה (27.400 נק') ובמדליית הכסף זכתה נבחרת איטליה (26.725 נק'). לעומת זאת, אכזבה הנבחרת בתחרות הקרב-רב כאשר ביצעה מספר טעויות בתרגיל הכדורים, בו דורגה במקום 14 בלבד, ונדחקה למקום העשירי בסיכום שני התרגילים. בכך החמיצה את השגת הקריטריון הנדרש להשתתפות באולימפיאדת לונדון (2012), אך בתחרות קדם-אולימפית שהתקיימה ב-17 בינואר 2012 זכתה הנבחרת במקום השלישי והעפילה לאולימפיאדה.
היסטוריה > 2012

באליפות אירופה, שנערכה בניז'ני נובגורוד רוסיה ביוני 2012, סיימה נבחרת ישראל בתחרות הקרב רב במקום שישי בתוצאה של 54.275 נק'. בנוסף, סיימה במקום חמישי בתחרות שלושה סרטים ושני חישוקים בתוצאה של 26.725 נק' ובמקום שישי בתחרות עם חמישה כדורים בתוצאה של 27.050 נק'.
היסטוריה > 2012 > מקום שמיני באולימפיאדת לונדון

במשחקים האולימפיים, סיימה הנבחרת שכללה את מורן בוזובסקי, פולינה זקלוז'ני, מרינה שולץ, נועה פלצ'י, אליאורה זולקובסקי וויקטוריה קושל, במקום שמיני בתחרות הקרב רב בתוצאה של 53.400 נק' (כדורים – 26.725 נק' וסרטים וחישוקים – 26.675 נק').
היסטוריה > 2013

באליפות אירופה, שנערכה בווינה בירת אוסטריה ביוני 2013, סיימה נבחרת ישראל במקום חמישי בתוצאה של 136.531 נק' (חישוק – 34.399 נק', כדור – 34.633 נק', אלות – 33.516 נק' וסרט – 33.983 נק'). באליפות העולם, שנערכה בקייב אוקראינה באוגוסט אותה שנה, סיימה הנבחרת במקום 17 בתוצאה של 28.424 נק'.
היסטוריה > 2014 > מדליית ארד באליפות אירופה בתחרות קרב-רב

באליפות אירופה, שנערכה בבאקו, אזרבייג'ן ביוני 2014, זכתה נבחרת ישראל במדליית ארד בתחרות הקרב רב. הנבחרת כללה את: אלונה קושבצקי, אידה מיירין, יקטרינה לבינה, ליהי שוחטוביץ', יובל פילו וקרינה ליחבר. הנבחרת זכתה בתוצאה של 34.383 נק' (אלות - 17.333 נק' ו-3 כדורים ו-2 סרטים - 17.050 נק'), אחרי רוסיה (36.566 נק') ואיטליה (34.749 נק'). נוסף לכך, הנבחרת סיימה גם במקום רביעי בתחרות 3 כדורים ו-2 סרטים בתוצאה של 17.500 נק' ובמקום השביעי בתחרות עם 10 אלות בתוצאה של 16.383 נק'.
היסטוריה > 2014 > מדליית כסף באליפות העולם

באליפות העולם, שנערכה באיזמיר, טורקיה בספטמבר אותה שנה, זכתה נבחרת ישראל במדליית הכסף בתרגיל האלות. הנבחרת כללה את: קושבצקי, מיירין, לבינה, שוחטוביץ', פילו וליחבר. הנבחרת זכתה בתוצאה של 16.983 נקודות, אחרי נבחרת ספרד (17.433 נקודות) ולפני נבחרת בלארוס שהגיעה למקום השלישי (עם 16.6 נקודות). זהו הישג השיא של הנבחרת בענף זה. נוסף לכך, הנבחרת סיימה גם במקום חמישי בתרגיל הקרב-רב בתוצאה של 33.766 נקודות ובמקום שישי בתרגיל 3 כדורים ו-2 סרטים בתוצאה של 16.850 נקודות.
היסטוריה > 2015

באליפות העולם, שנערכה בשטוטגרט שבגרמניה בספטמבר 2015, סיימה נבחרת ישראל בהשתתפותן של קושבצקי, מיירין, לבינה, שוחטוביץ', פילו וליחבר במקום ה-6 בקרב רב. נוסף לכך, הנבחרת סיימה במקום ה-5 בתרגיל עם 5 סרטים ובמקום ה-6 בתרגיל עם 2 חישוקים ו-4 אלות.
היסטוריה > 2016 > מדליות זהב, כסף וארד באליפות אירופה

באליפות אירופה, שנערכה בחולון ביוני 2016, זכתה הנבחרת בשלוש מדליות, אחת מכל סוג. זכייה במדליית זהב, בתרגיל החישוקים והאלות בתוצאה של 18.316 נקודות, לפני ספרד (18.233 נקודות) ובולגריה (18.183 נקודות), זכייה במדליית כסף, בתרגיל הסרטים בתוצאה של 18.400 נקודות, אחרי בלארוס (18.516 נקודות) ולפני ספרד (18.133 נקודות) וזכייה במדליית ארד, בתחרות קרב-רב בתוצאה של 36.549 נקודות, אחרי רוסיה (37.408 נקודות) ובלארוס (36.849 נקודות).
היסטוריה > 2016 > מקום שישי באולימפיאדת ריו דה ז'ניירו

באולימפיאדת ריו דה ז'ניירו (2016), העפילה הנבחרת לגמר, וסיימה בו במקום השישי.
היסטוריה > 2020 > אלופת אירופה בתחרות קרב-רב

באליפות אירופה, שנערכה בקייב, אוקראינה בנובמבר 2020, זכתה נבחרת ישראל בשלוש מדליות, זהב, כסף וכסף. מדליית זהב בתחרות קרב-רב, לראשונה בתולדותיה, מדליית כסף בתרגיל עם חמישה כדורים ומדליית כסף במקצה המדיני שהוא שיכלול של ציוני הנבחרת עם ציוני מתעמלות הג'וניור. הנבחרת כללה את: אופיר דיין, קארין וקסמן, שי בן רובי, יאנה קרמרנקו ויוליאנה טלגין.
היסטוריה > 2021

באליפות אירופה, שנערכה בווארנה, בולגריה ביוני 2021, זכתה הנבחרת במדליית זהב בתרגיל המשולב, ובשתי מדליות ארד, בתחרות הקרב רב ובתחרות עם הכדורים.
היסטוריה > 2021 > אולימפיאדת טוקיו

באולימפיאדת טוקיו (2020) סיימה הנבחרת במקום שישי. הנבחרת כללה את: אופיר דיין, יאנה קרמרנקו, יוליאנה טלגין, נטלי רייץ וקארין וקסמן, בהדרכתן של אירה ויגדורצ'יק, בתה רחלי פייגה-ויגדורצ'יק ונועה קדוש. בשלב המוקדמות הנבחרת סיימה במקום רביעי.
היסטוריה > 2022 > אלופת אירופה בקרב רב

אליפות אירופה שנערכה בתל אביב ביוני זכתה הנבחרת בשתי מדליות, זהב וכסף. מדליית זהב בתחרות הקרב רב בתוצאה של 69.950 נקודות (36.950 נק', 33.000 נק'), לפני איטליה (69.650 נק') ואזרבייג'ן (65.400 נק') ומדליית כסף בתרגיל החישוקים בתוצאה של 36.450 נק', אחרי איטליה (36.650 נק') ולפני אזרבייג'ן (34.750 נק'). נוסף לכך, הנבחרת סיימה במקום רביעי בתרגיל 3 סרטים ו-2 כדורים בתוצאה של 31.100 נק'.
היסטוריה > 2022 > סגנית אלופת עולם בקרב רב

באליפות העולם שנערכה בסופיה בולגריה בספטמבר זכתה הנבחרת, אופיר שחם, הדר פרידמן, דיאנה סברצוב, שני בקנוב ורומי פריצקי בשתי מדליות כסף, בתחרות הקרב רב בתוצאה של 64.650 נקודות (33.850 נק', 30.800 נק'), אחרי בולגריה (66.600 נק') ולפני ספרד (63.200 נק') ובתרגיל החישוקים בתוצאה של 34.050 נקודות, אחרי איטליה (34.950 נק') ולפני ספרד (33.800 נק') ובמקום שביעי בתרגיל 3 סרטים ו-2 כדורים בתוצאה של 27.150 נקודות.
היסטוריה > 2023 > אלופת גביע העולם בקרב רב

בתחרות גביע העולם שנערכה ביוון במרץ 2023 זכתה הנבחרת במדליית זהב עם 65.450 נקודות. השתתפו: אופיר שחם, דיאנה סברצוב, הדר פרידמן, רומי פריצקי, שני בקנוב וליזה בנצ'וק.
היסטוריה > 2023 > אליפות אירופה

נבחרת ישראל זכתה במדליית הכסף בתחרות קרב רב, אחרי בולגריה ובמדליית הארד בתחרות המדינתית באליפות אירופה בהתעמלות אמנותית (אנ') שנערכה בבאקו בירת אזרבייג'ן.
היסטוריה > 2023 > גביע העולם

הנבחרת זכתה במדליית כסף בגביע העולם בקרב-רב בגביע העולם מילאנו, יולי 2023.
היסטוריה > 2023 > אלופת העולם בקרב רב

נבחרת ישראל זכתה במדליית זהב בתחרות קרב רב ובמדליית זהב בגמר כדורים וסרטים באליפות העולם שנערכה בולנסיה שבספרד, אוגוסט 2023. הציון הכולל היה 70.800, כאשר תרגיל החישוקים הביא לנבחרת 38.150 נקודות.
באליפות זו, סיימה ישראל במקום הרביעי בתחרות המדינתית, המחשבת את תוצאות הנבחרת הקבוצתית יחד עם התוצאות האישיות של המתעמלות.
היסטוריה > 2024

בתחרות גביע העולם סופיה 2024 זכתה הנבחרת במדליית הזהב בקרב-רב ציון של 69.3 נקודות. מתעמלות הנבחרת: אופיר שחם, דיאנה סברצוב, הדר פרידמן, רומי פריצקי ושני בקנוב. מאמנת הנבחרת היא איילת זוסמן, עוזרת מאמנת אידה מיירין, ומאמנת נוספת נטשה אסמולוב.
היסטוריה > 2024 > מדליית כסף באולימפיאדת פריז

באולימפיאדת פריז 2024 זכתה ישראל במדליית הכסף בתחרות ההתעמלות האמנותית בקרב רב קבוצתי לנשים (אנ'), לאחר שבשלב המוקדמות, הנבחרת סיימה במקום השישי. זהו הישג השיא והמדליה הראשונה שבה זוכה הנבחרת באולימפיאדה. מתעמלות הנבחרת: אופיר שחם, הדר פרידמן, דיאנה סברצוב, שני בקנוב ורומי פריצקי.
ראו גם

התעמלות אמנותית בישראל
מתעמלות אמנותיות ישראליות במשחקים האולימפיים
עטרות (ספר)

| --- | --- |

 מידע כללי
 מאת:  אסתר שטרייט-וורצל
 שפת המקור:  עברית
 סוגה:  רומן היסטורי
 הוצאה
 הוצאה:  הוצאת עמיחי
 תאריך הוצאה:  2006
 מספר עמודים:  398
 קישורים חיצוניים
 הספרייה הלאומית:  002546480
עטרות, הוא שם ספרה ה-21 של הסופרת הישראלית, אסתר שטרייט-וורצל.
הספר יצא לאור בעברית בשנת 2006 בהוצאת עמיחי.
עלילה

הספר מגולל את סיפור הקמתו ונפילתו של היישוב עטרות - יישוב עברי ששכן בלב אוכלוסייה ערבית, צפונית לירושלים. במהלך מלחמת העצמאות היו מספר התקפות על היישוב מצד ערביי האזור. היישוב ננטש על פי פקודה מפיקוד 'ההגנה' בירושלים בליל ה-14 במאי 1948, יחד עם היישוב נווה יעקוב הסמוך.
אחרי הנסיגה מעטרות הועברו אלה שנותרו בחיים מהקרבות ליפו ומשם לווילהלמה, שבה השתקעו. למושב החדש קראו בני עטרות, על שם היישוב שחרב.